**H O T Ă R Â R E**

pentru modificarea Hotărârii Consiliului Judeţean Cluj nr. 44/2021 privind darea în administrare a unor active achiziționate în cadrul Proiectului ”Dotarea Unității de Primire Urgențe din cadrul Spitalului Clinic de Urgență pentru Copii Cluj-Napoca în contextul pandemiei COVID-19, SMIS 138082”

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 183 din 18.10.2021 pentru modificarea Hotărârii Consiliului Judeţean Cluj nr. 44/2021 privind darea în administrare a unor active achiziționate în cadrul Proiectului ”Dotarea Unității de Primire Urgențe din cadrul Spitalului Clinic de Urgență pentru Copii Cluj-Napoca în contextul pandemiei COVID-19, SMIS 138082”, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 37.233/15.10.2021; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 37.233/15.10.2021 şi Avizul cu nr. 37.233 din 21.10.2021 adoptat de Comisia de specialitate nr. 5, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* Contractul de finanțare nr. 330/21.07.2020 încheiat între Unitatea Admnistrativă Teritorială-Județul Cluj- și Ministerul Fondurilor Europene, având ca obiect acordarea finanțării nerambursabile pentru implementarea Proiectului „Dotarea Unității de Primire Urgențe din cadrul Spitalului Clinic de Urgență pentru Copii Cluj-Napoca în contextul pandemiei COVID-19”, SMIS 138082”;
* Contractele de furnizare cu nr. 10076/29 din data de 17.03.2021, încheiat între Județul Cluj și S.C. MEDICOMPLEX S.R.L.; nr. 20.433/175 din data de 07.06.2021, încheiat între Județul Cluj și S.C. DRAGER ROMANIA S.R.L.; nr. 20.473/178 din data de 07.06.2021, încheiat între Județul Cluj și S.C. SANTIMPEX S.R.L.; nr. 20.474/179 din data de 07.06.2021, încheiat între Județul Cluj și S.C. SANTIMPEX S.R.L.; nr. 28.406/250 din 03.08.2021, încheiat între Județul Cluj și S.C. DRAGER ROMANIA S.R.L.; nr. 32.433/284 din data de 07.09.2021, încheiat între Județul Cluj și S.C. REGIO MED S.R.L.;

Luând în considerare prevederile:

* art. 2, ale art. 58 alin. (1) și (3), ale art. 59 și ale art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140, ale art. 142 -156 și ale art. 215-218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 792 – 857 și ale art. 867 – 870 din Legea privind Codul civil nr. 287/2009, republicată, cu modificările şi completările ulterioare;
* art. 199 alin. (1) din Legea privind reforma în domeniul sănătății nr. 95/2006, republicată, cu modificările și completările ulterioare;
* art. 173 alin. (4) lit. a), ale art. 297 alin. (1) lit. (a), ale art. 298 – 301 și ale art. 362 alin. (1) și (3) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. I.** Hotărârea Consiliului Judeţean Cluj nr. 44/2021 privind darea în administrare a unor active achiziționate în cadrul Proiectului ”Dotarea Unității de Primire Urgențe din cadrul Spitalului Clinic de Urgență pentru Copii Cluj-Napoca în contextul pandemiei COVID-19, SMIS 138082”, modificată și completată prin Hotărârile Consiliului Județean nr. 87/2021 și nr. 112/2021, se modifică după cum urmează:

1. Anexa ”Lista activelor achiziționate în cadrul Proiectului ”Dotarea Unității de Primire Urgențe din cadrul Spitalului Clinic de Urgență pentru Copii Cluj-Napoca în contextul pandemiei COVID-19, SMIS 138082” se modifică și se înlocuiește cu **anexa** care face parte integrantă din prezenta hotărâre.

**Art. II.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Dezvoltare şi Investiţii.

**Art. III.** Prezenta hotărâre se comunică Direcţiei Generale Buget-Finanțe, Resurse Umane; Direcției Juridice; Direcţiei Dezvoltare şi Investiţii; Spitalului Clinic de Urgență pentru Copii Cluj-Napoca, precum şi Prefectului Judeţului Cluj şi se aduce la cunoştinţa publică prin afişare la sediul Consiliului Judeţean Cluj şi pe pagina de internet ”[www.cjcluj.ro](http://www.cjcluj.ro)”.

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 178 din 28 octombrie 2021**

*Prezenta hotărâre a fost adoptată cu 33 de voturi “pentru”, fiind astfel respectate prevederile legale privind majoritatea de voturi necesară.*